yakhyo/uz-wiki huggingface dataset:
Narimon Umarov

Narimon Majitovich Umarov — Oʻzbekiston Respublikasi Oliy Majlisi Senatining sud-huquq masalalari qoʻmitasi raisi (2020-yildan), Oʻzbekiston Adolat sotsial-demokratik partiyasi Siyosiy Kengashi raisi (2015-2020), partiyadan prezidentlikka nomzod boʻlgan.

Hayoti 
1974-yilda Toshkent politexnika institutini tamomlagan. Mutaxassisligi — muhandis-gidrogeolog. Geologiya-mineralogiya fanlari nomzodi.

1974-yilda „Gidroenergeo“ ilmiy tekshirish institutida katta texnik xodim lavozimidan boshlab, ilmiy ishlar boʻyicha direktor muovini lavozimigacha boʻlgan yoʻlni bosib oʻtdi.

1997-2009 — Tabiatni muhofaza qilish davlat qoʻmitasi huzuridagi Analitik nazoratga ixtisoslashgan davlat inspeksiyasi boshligʻi.

2009-2013 — Tabiatni muhofaza qilish davlat qoʻmitasi raisi, „Ekosan“ ekologiya va salomatlik xalqaro xayriya jamgʻarmasining boshqaruvi raisi.

2013-yildan 2020-yilgacha Oʻzbekiston „Adolat“ SDP Siyosiy Kengashi raisi.

2014-yildan 2020-yilgacha Oʻzbekiston Respublikasi Oliy Majlisi Qonunchilik palatasi deputati.

2015-yildan 2020-yilgacha Qonunchilik palatasi Spikeri oʻrinbosari, Oʻzbekiston „Adolat“ SDP fraksiyasi rahbari.

2020-yildan — Oʻzbekiston Respublikasi Oliy Majlisi Senatining sud-huquq va korrupsiyaga qarshi kurash masalalari qoʻmitasi raisi

Oilali. Uch nafar farzandi bor.

Mukofotlari 
2020-yil 26-avgustda Mehnat shuhrati ordeni bilan mukofotlangan.

2024-yil 24-avgustda Fidokorona xizmatlari uchun ordeni bilan mukofotlangan.

Manbalar 

Oʻzbekiston yetakchilari
Oʻzbekiston Respublikasi Oliy Majlisining deputatlari
Toshkent davlat texnika universiteti bitiruvchilari
Adolat sotsial-demokratik partiyasi aʼzolari
Abdulhafiz Jalolov

Jalolov Abdulhafiz Marahimovich (2-fevral, 1947-yil, Birlashgan qishlogʻi, Namangan — 29-iyul, 2019-yil, Birlashgan qishlogʻi, Namangan) — Sovet va Oʻzbekiston davlat, siyosiy, partiyaviy va fan arbobi, falsafa fanlari doktori. 1993—2002-yillarda Oʻzbekiston xalq demokratik partiyasi siyosiy kengashi raisi boʻlgan. 2000-yilning noyabrida boʻlgan prezidentlik saylovlarida rasman 4,17% ovoz olgan holda Islom Karimovning yagona raqibi sifatida tanilgan.

Hayoti 
1947-yilda Namangan viloyati Yangiqoʻrgʻon tumani Birlashgan qishlogʻida shifokor oilasida tugʻilgan. 1964-yilda shu qishloqdagi 14-o‘rta maktabni tamomlagan.

1969-yilda Toshkent Davlat universitetining falsafa fakultetini tamomlagan.

1969—1971-yillarda Termiz shahridagi chegara zastavasi boshligʻining oʻrinbosari sifatida Chegara qoʻshinlari saflarida muddatli harbiy xizmatni oʻtagan.

Akademik faoliyati 
1971—1972-yillarda Toshkent Davlat universitetining falsafa kafedrasi oʻqituvchisi boʻlib ishlagan. 1972—1977-yillarda O‘zbekiston SSR Fanlar akademiyasi Falsafa va huquq instituti ilmiy xodimi sifatida ishlagan.

1976-yilda „Gegel va Sharq xalqlarining falsafiy tafakkuri“ mavzusida nomzodlik dissertatsiyasini himoya qildi.

1977—1981-yillar oraligʻida — Oʻzbekiston davlat jismoniy tarbiya va sport universiteti Falsafa kafedrasi mudiri. 1981—1992-yillarda ToshDU qoshidagi Malaka oshirish institutida falsafa kafedrasi dotsenti, fan bo‘yicha direktor o‘rinbosari lavozimlarida ishlagan.

1992-yilda „Insonni har tomonlama rivojlantirish va jamiyatni insonparvarlashtirish muammolari“ mavzusida nomzodlik dissertatsiyasini himoya qilgan.

Bir muddat Oʻzbekiston Respublikasi Prezidenti huzuridagi Jahon muammolari instituti boʻlim mudiri boʻlgan.

1993—2001-yillarda Oʻzbekiston Fanlar akademiyasi Falsafa va huquq institutini boshqargan.

Siyosiy faoliyati 
1986—1991-yillar oraligʻda Oʻzbekiston Kommunistik partiyasi Markaziy Komiteti maʼruzachisi, maʼruza guruhi rahbari.

1991-yilda O‘zbekiston Xalq demokratik partiyasi tashkil topganidan buyon partiya markaziy kengashi bo‘lim mudiri lavozimida ishlab kelgan.

1994-yilning avgust oyida O‘zbekiston Xalq Demokratik Partiyasi Markaziy Kengashining birinchi kotibi etib saylandi, 1999-yil oktyabrda qayta saylandi. 2003-yil 27-dekabrda oʻz lavozimidan ozod qilindi.

1994-yil dekabr oyida Oliy Majlisga saylangan. U parlamentdagi O‘zXDP fraksiyasi raisi bo‘lgan.

2000-yilning yanvar oyida boʻlib oʻtgan prezidentlik saylovlarida u amaldagi prezident Islom Karimovga yagona muqobil raqib boʻlgandi. Jalolov mazkur saylov payti amaldagi davlat rahbari uchun ovoz berganini bildirgan. Rasmiy maʼlumotlarga koʻra, Jalolov 4,17% ovoz olgan.

2003-yilda XDP Markaziy kengashi birinchi kotibligidan ozod etildi. Shundan soʻng Yuristlar malakasini oshirish markazi hamda Oliy pedagogika instituti professori lavozimlarida ishladi.

2019-yil 29-iyul kuni Yangiqo‘rg‘on shahrida vafot etgan. U tug‘ilib o‘sgan qishlog‘i — Birlashgan qishlogʻida dafn etilgan.

U uylangandi va 4 nafar farzandi bor edi.

Manbalar 

Oʻzbekiston yetakchilari
Oʻzbekiston prezidentligiga nomzodlar
Oʻzbekiston Milliy universiteti bitiruvchilari
Akmal Saidov

Saidov Akmal Xolmatovich (1958-yil 11-oktyabr, Toshkent viloyati,Zangiota tumani) — Inson huquqlari boʻyicha milliy markaz raisi, Oliy Majlis Qonunchilik palatasining demokratik institutlar, nodavlat tashkilotlar va fuqarolarni oʻzini oʻzi boshqarish organlari qoʻmitasi raisi. 2007 va 2015-yilgi prezidentlik saylovlari qatnashchisi.

Hayoti 
1981-yilda Toshkent davlat yuridik universiteti, yuridika fakultetini muvaffaqiyatli yakunlagan. 1984-yilda nomzodlik dissertatsiyasini himoya qilgan boʻlsa, 1990-yilga kelib doktorlik dissertatsiyasini muvvafaqiyatli himoya qilgan. 1985-yikdan 1989-yilga qadar Oʻzbekiston Respublikasi Fanlar Akademiyasi huquq instituti ilmiy xodimi va boʻlim mudiri lavozimlarida ishlagan. 1989yildan 1990-yilgacha Oʻzbekiston SSR Komsomol ittifoqi raisi boʻlgan. 1990-yildan toki 1991-yilgacha Oʻzbekiston Fanlar Akademiyasi Falsafa va huquq instituti direktori boʻlib ishlagan. 1991 va 1993-yillar orasida Oʻzbekiston Prezidenti huzuridagi jahon muammolari kengashi raisi lavozimida faoliyat yuritgan. 1992-yildan 1993-yilga qadar Oʻzbekiston xalq demokratik partiyasi 2-kotibi boʻlib ishlagan. 1993 va 1994-yillar orasida oʻzi tahsil olgan Toshkent yuridik institutida rektor boʻlib ishlagan. 1994-yildan tok 1996-yilgacha Oʻzbekistonning Fransiyadagi elchisi, UNESCOdagi vakili boʻlgan. 1996-yildan eʼtiboran Inson huquqlari boʻyicha milliy markaz raisi. Keyinchalik yaʼni 2000-yildan — Oliy Majlis qonunchilik palatasi deputati, demokratik institutlar, nodavlat tashkilotlar va fuqarolarni oʻzini-oʻzi boshqarish organlari boʻyicha qoʻmitasi raisi lavozimida ishlagan. 2017-yilda — Oʻzbekiston Fanlar akademiyasi aʼzoligiga saylangan. 2018-yildan boshlab Oʻzbekiston Prezidenti huzuridagi maslahat kengashi raisi lavozimida faoliyatini boshlagan 2020-yilga kelib Oʻzbekiston Respublikasi Oliy Majlisi Qonunchilik palatasi spikerining birinchi oʻrinbosari bo‘lib faoliyat yuritmoqda. Akmal Saidov Favqulodda va muxtor elchi diplomatik martabasiga ega.

Ilmiy faoliyati 
Akmal Saidov olim sifatida 1984-yilda „Sovet qiyosiy huquqining nazariy muammolari“ mavzusida nomzodlik dissertatsiyasini himoya qilgan.

U oʻzining 20 yildan ortiq ilmiy faoliyatini zamonaviy huquq tizimlarini oʻrganishga bagʻishlagan, uning bu boradagi asarlari koʻplab xorijiy tillarga tarjima qilingan Buyuk Britaniya, Fransiya, AQSh, Germaniya, Avstriya, Yaponiya, Polsha kabi davlatla shular jumlasidandur.

Hozirda Saidovning aksariyat ilmiy ishlari va darsliklari rus kitobxonlari uchun moʻljallangan. Shu bilan birga rus mualliflarining bir qancha asarlarini oʻzbek tiliga tarjima qilgan va Oʻzbekistonda nashr etishga boshchilik qilgan.

Akmal Saidov oʻzbek va rus tillari bilan bir qatorda ingliz va fransuz tillarini ham yaxshi biladi.

Manbalar 

Oʻzbekiston yetakchilari
Oʻzbekistonning Fransiyadagi elchilari
Oʻzbekiston Respublikasi Oliy Majlisining deputatlari
Oʻzbekistonning UNESCOdagi doimiy vakillari
Oʻzbekiston Milliy universiteti bitiruvchilari
Milliy tiklanish demokratik partiyasi aʼzolari
Oʻzbekistonlik advokatlar
Asliddin Rustamov

Asliddin Ashurbayevich Rustamov (1962-yil 22-yanvar, Samarqand viloyati Payariq tumani) — 2007-2012 yillarda Oliy Majlis Qonunchilik palatasi Spikerining oʻrinbosari.

Hayoti 
 1983-yilda Samarqand davlat universitetining filologiya fakultetini va Toshkent davlat iqtisodiyot universitetini tugatgan.
 1983-1992 yy. - Samarqand viloyati yoshlar tashkilotida turli lavozimlarda.
 1992-1994 yy. - Payariq tumanidagi 25-maktab direktori.
 1994-1994 yy. - Oʻzbekiston xalq demokratik partiyasi markaziy kengashi referenti.
 1994-1999 yy. - "Turonbank" ATB bo'lim boshlig'i.
 1999-2003 yy. - Oʻzbekiston xalq demokratik partiyasi markaziy kengashi kotibi.
 2003-2013 yy. - Oʻzbekiston xalq demokratik partiyasi siyosiy kengashi raisi.
 2005-2010 yy. - Oʻzbekiston Respublikasi Oliy Majlisi Qonunchilik palatasining mehnat va ijtimoiy masalalar qo'mitasi raisi.

Manbalar 

Oʻzbekiston yetakchilari
O‘zbekiston gerblari

Bu Oʻzbekiston hududida ta'sis etilgan gerblar roʻyxati. Hozirgi kunda: O'zbekiston respublikasining gerbi xumo qush tasviri va chap tarafida paxta, o'ng tarafida bug'doy, tasviri tushirilgan.

Xonliklar davri

Rossiya imperiyasi davri

Ilk shoʻroviy gerblar

Shoʻrolar Ittifoqi davri

Oʻzbekiston SSR

Tojikiston ASSR

Qoraqalpogʻiston ASSR

SSSR davrida shahar gerblari

Mustaqillik davri gerblari

Manbalar

Havolalar  

Oʻzbekiston gerblari
Izbrannoye: Stixotvoreniya i poemi

„Izbrannoye: Stixotvoreniya i poemi“ (; ) — rus shoiri Sergey Yesenin qalamiga mansub sheʼriy toʻplam. Toʻplamni adabiyotshunos Yuriy Prokushev tuzgan. Ilk bor 1983-yil chop etilgan. Bir necha bor, jumladan, 1984- qyata nashr qilingan.

Toʻplam oʻrta va yuqori sinf maktab oʻquvchilari uchun moʻljallangan. Shuning uchun toʻplamga asosan vatan, tabiat va ona hamda sevgi haqidaig sheʼrlar kiritilgan. „Izbrannoye“ toʻplami sovet davrida rus adabiyoti darslarida keng qoʻllangan boʻlib, katta adadda bosilib chiqqan.

Yana qarang 
 „Stixi, poemi“

Manbalar 

Sheʼriy kitoblar
Brother Rabbit, His Friends and Enemies

„Brother Rabbit, His Friends and Enemies“ („Birodar Quyon, uning doʻstlari va dushmanlari“) — AQSh qoratanlilari xalq ertaklarini oʻzida jamlagan toʻplam. Toʻplamni Lev Xvostenko tuzgan. Asar Sovet Ittifoqi maktablarida ingliz tilini oʻrganayotgan maktab oʻquvchilari uchun moʻljallangan. Toʻplam ilk bor 1953-yil Moskva hamda Leningrad shaharlarida „Uchpedgiz“ nashriyotida chop etilgan. Bir necha marta, jumladan, 1955-, 1960- hamda 1969- yillarda qayta nashr etilgan.

Asar bosh qahramoni Birodar Quyon (; toʻplamda Brother Rabbit deb berilgan) AQShning janubiy shtatlarida istiqomat qiluvchi qoratanlilar xalq ertaklari qahramonidir. Bu obraz ilk bor 19-asrda yuzaga kelgan. Birodar Quyon kuch emas, aql ishlatib muvaffaqiyat qozonadi.

Manbalar

Havolalar 
 „Birodar quyon, uning doʻstlari va dushmanlari“ (1969) 

Ertaklar toʻplamlari
Faqirsiz qishloq turmas

„Faqirsiz qishloq turmas“ () — rus yozuvchisi Aleksandr Soljenitsin qalamiga mansub hikoya. Soljenitsinning eng mashhur hikoyasi. Muallif hikoyani 1959-yil yozgan. Ilk bor 1963-yil „Noviy mir“ jurnalida chop etilgan. „Faqirsiz qishloq turmas“ muallifning mazkur jurnalda chop etilgan ikkinchi hikoyasidir. Hikoya bir necha tilga, jumladan, oʻzbek tiliga tarjima qilingan.

Jurnal muharrirlari talabiga binoan hikoya nomi „Matryona hovlisi“ () deb oʻzgartirilgan. Bundan tashqari, muallif hikoyadagi voqealarni 1956-yil sodir boʻlgan, deb koʻrsatishga majbur boʻlgan.

Syujeti 
Asardagi hodisalarni sobiq Gulag mahbusi hamda matematika oʻqituvchisi Ignatich soʻzlab beradi. Ignatich Rossiyaning chekka viloyatlariga qaytishni istaydi. Kolxoz maktabiga ishga kiradi. Matryona unga oʻzining kichik va eski uyida yashashni taklif qiladi.

Ignatich va Matryona bir xonada yashaydilar. Matryona kolxozda arzimagan pul uchun yoki bepul ishlaydi. Qarindoshi yangi uy qura boshlaganda Matryona oʻz uyining bir burchagini material oʻlaroq berib yuborishga majbur boʻladi.

Bir guruh mast kolxozchi ruxsatsiz olingan traktor bilan yogʻochni tunda olib ketmoqchi boʻlishadi. Matryona ularga yordam bermoqchi boʻladi. Buning ketidan yuzagan kelgan tartibsizlik davomida Matryonani poyezd oʻldiradi. Matryona obrazi „yagona haqiqiy xristian hamda haqiqiy kommunist“ oʻlaroq, uning vafoti esa Rossiya chekkan azob-uqubatlar timsoli oʻlaroq tasvirlanadi.

Qahramonlari 
 Ignatich – hikoyachi
 Matryona Vasilyevna Grigoryeva – bosh qahramon
 Yefim Mironovich Grigoryev – Matryonanin eri
 Faddey Mironovich Grigoryev – Yefimning akasi
 „Ikkinchi Matryona“ — Faddeyning ayoli
 Kira – „ikkinchi“ Matryona va Faddeyning qizi
 Kiraning eri, mashinist
 Faddeyning oʻgʻillari
 Masha – Matryonaning yaqin dugonasi

Manbalar

Havolalar 
 „Faqirsiz qishloq turmas“ Lib.ru saytida 

Hikoya kitoblar
Rain Man

„Rain Man“ („Yomgʻir odami“) — amerikalik yozuvchi Leonore Fleischer qalamiga mansub roman. Roman shu nomli film asosida yozilgan. Film ssenariysini Ronald Bass bilan Barry Morrow yozgan. Ssenariy uchun asos boʻlgan hikoyani ham Barry Morrow yozgan. Roman bir necha tilga tarjima qilingan.

Syujeti 
Romanda Charlie Babbitt () ismli qoʻpol va egoist koʻzboʻyamachi haqida hikoya qilinadi. Babbitt oʻzidan uzoqlashib ketgan otasi koʻp million dollar qiymatga ega boyliklarini Raymon () ismli boshqa oʻgʻliga meros qilib qoldirganidan xabar topadi. Charliega faqat otasining avtomobili hamda atirgul kolleksiyasi qoladi.

Charlie oʻta aqlli va autist akasi Raymond haqida avval eshitmagan boʻladi. Charlie akasiga qolgan boylikka erishish uchun uni autistlar uyidan olib chiqadi. Pirovardida ikki aka-uka bir-biriga bogʻlanib qoladi, Charlie otasi qaroridan boshqa gʻazablanmay qoʻyadi.

Havolalar 
 „Rain Man“ (Penguin Readers) 

Romanlar
Oq soʻyloq

„Oq soʻyloq“, baʼzan „Oq soʻyloqtish“ oʻlaroq tarjima qilinadi () — amerikalik yozuvchi Jack London qalamiga mansub roman. Kitob oʻlaroq birinchi marta 1906-yil „Macmillan“ nashriyoti tomonidan chop etilgan. Ilk bor oʻsha yili „Outing“ jurnalida chop etilgan.

Romandagi hodisalar 1890-yillarda Kanadada sodir boʻladi. „Oq soʻyloq“ muallifning „Yovvoyilik chaqirigʻi“ () romanining sherigi va mavzu jihatdan aksidir. „Oq soʻyloq“ romanining bosh qahramoni boʻri boʻlsa, „Yovvoyilik chaqirigʻi“ romanining bosh qahramoni xonakilashtirilgan it haqidadir.

Roman bosh qahramon Oq soʻyloq nuqtai nazaridan soʻzlab beriladi. Bu esa muallifga jonivorlar dunyoga va insonlarga qanday koʻz bilan qarashi haqida yozish imkonini bergan. Asarda axloq kabi murakkab mavzular ham koʻrib chiqiladi. Roman bir necha tilga, jumladan, oʻzbek tiliga tarjima qilingan, uning asosida bir necha film suratga olingan.

„Oq soʻyloq“ gʻarbda roman hisoblanadi. Rossiyada, shu sabab Oʻzbekistonda ham qissa deb yuritiladi. Romanni oʻzbek tiliga Olim Otaxon tarjima qilgan. Oʻzbekcha nashr 2010-yil Toshkent shahrida Gʻafur Gʻulom nomidagi nashriyot-matbaa uyida chop etilgan.

Syujeti 
Bir indeysning iti undan qochib ketadi. Oradan yillar oʻtib indeys itni boʻricha bilan koʻrib qoladi. Boʻrichaga Oq soʻyloq laqabini berishadi.

Boʻri ulgʻayadi, insonlarga boʻysunishni oʻrganadi. Oq soʻyloq nomaqbul xoʻjayon qoʻliga tushib qoladi. Bu xoʻjayin it urishtirishga qiziqadi. Janglarning birida Oq soʻyloq oʻlishiga oz qoladi. Buni yosh Weedon Scott () ismli muhandis koʻrib qoladi va Oq soʻyloqni sotib oladi. Scott Oq soʻyloqqa yaxshi qaraydi, ikkisi bir-biriga bogʻlanib qoladi.

Qahramonar 
 Oq soʻyloq – bosh qahramon; boʻri
 Grey Beaver () – Oq soʻyloqning birinchi xoʻjayini
 Beauty Smith () – Oq soʻyloqning ikkinchi xoʻjayini
 Weedon Scott () – Oq soʻyloqning uchinchi xoʻjayini

Oʻzbekcha tarjimasi 
Asarni oʻzbek tiliga rus tilidan Olim Otaxon tarjima qilgan. Oʻzbekcha nashr 2010-yil Toshkent shahrida Gʻafur Gʻulom nomidagi nashriyot-matbaa uyida chop etilgan. Mazkur nashr lotin yozuvida nashr qilingan. Asarni nashrga tayyorlashda quyidagi shaxslar ishtirok etgan: Shoyim Boʻtayev – muharrir, Akrom Bahromov – rassom, Shuhrat Mirfayozov – rasmlar muharriri, Tatyana Smirnova – texnik muharrir, Dono Toʻychiyeva – musahhih, Jamila Turgʻunova – komputerda sahifalovchi. Kitob adadi – 3 000 nusxa.

Havolalar 
 „Oq soʻyloq“ Ziyouz saytida

Romanlar
Kuy avjida uzilmasin tor

„Kuy avjida uzilmasin tor“ — oʻzbek shoiri Erkin Vohidov qalamiga mansub sheʼriy toʻplam. 1991-yil Toshkent shahrida Gʻafur Gʻulom nomidagi nashriyot-matbaa birlashmasida chop etilgan. Toʻplamga Vohidov 1960-, 1970- hamda 1980-yillarda yozgan sheʼrlari va „Ruhlar isyoni“ dostoni kiritilgan. Toʻplamga kiritilgan „Kuy avjida uzilmasin tor“ sheʼri Vohidovning eng keng tanilgan sheʼrlaridan biri boʻlib, shoir 2016-yilda kasalikka chalingani haqida xabar tarqalganidan keyin uning ijodiga bagʻishlangan blog va maqolalarda tilga olingan.

Kitob boshida Vohidovning tarjimai holi keltililgan. Toʻplam „Kuy avjida uzilmasin tor“, „Dildorga noma yozdim“, „Oʻrtada begona yoʻq“, „Ona tilim oʻlmaydi“ turkumlariga boʻlingan. Asar rasmlarini I. Kiriakidi chizgan.

Manbalar

Yana qarang 
 V minutu pesni ne porvis, struna...

Havolalar 
 „Kuy avjida uzilmasin tor“ Ziyouz saytida

Erkin Vohidov sheʼriy toʻplamlari
The Black Arrow

„The Black Arrow“ („Qora oʻq“), toʻliq nomi „The Black Arrow: A Tale of the Two Roses“ („Qora oʻq: Ikki atirgul hikoyasi“) — shotland yozuvchisi Robert Louis Stevenson qalamiga mansub sarguzasht va sevgi romani. Kitob oʻlaroq birinchi marta 1888-yil Buyuk Britaniyada „Cassell and Company“ nashriyoti, AQShda „Charles Scribner’s Sons“ nashriyoti tomonidan chop etilgan.

Ilk bor 1883-yil „Young Folks“ bolalar jurnalida „The Black Arrow: A Tale of Tunstall Forest“ („Qora oʻq: Tunstall oʻrmoni hikoyasi“) nomi bilan chop etilgan. Asar jurnalda Captain George North taxallusi bilan nashr qilingan.

Asarga „Pastonlar maktublari“ () nomi bilan tanilgan Pastonlar oilasi aʼzolari yozgan xatlar asos boʻlgan. Muallif asar kitob oʻlaroq ancha kech chop etilganini „Hikoya bir necha yil avval muayyan auditoriya uchun yozilgan edi“, deya izohlagan.

Syujeti 
Asarda Richard (Dick) Shelton () Qizil va oq atirgul urushi davomida boshidan kechirgan sarguzashtlari haqida hikoya qilinadi. Shelton ritsar boʻlib yetishadi. Sevgilisi Joanna Sedleyni () yovuz ritsar Sir Daniel Brackley () changalidan qutqaradi. Shelton yana otasi Sir Harry Shelton () qotillaridan qasos oladi.

Qahramonlari 
 Richard (Dick) Shelton () – bosh qahramon
 Sir Harry Shelton () – Richard (Dick) Sheltonning otasi
 Joanna Sedley () – bosh qahramon, Richard (Dick) Sheltonning sevgilisi
 Ellis Duckworth () – „Qora nayza“ ittifoqining asoschisi 
 Sir Daniel Brackley () – yovuz ritsar
 Sir Oliver Oates () – Sir Daniel Brackleyning kotibi
 Bennet Hatch () – Sir Daniel Brackleyning yordamchisi
 Nicholas Appleyard () – Agincourt (Azenkur) jangi veterani
 Richard Crookback () – Richard III, boʻlajak qirol (tarixiy shaxs)
 Lord Shoreby () – mahalliy magnat
 Alicia Risingham () – Joanna Sedleyning dugonasi

Havolalar 

 „The Black Arrow“ Gutenberg loyihasida 

Romanlar
Ivan Denisovichning bir kuni

„Ivan Denisovichning bir kuni“ () — rus yozuvchisi Aleksandr Soljenitsin qalamiga mansub qissa. Muallif boshida asarni „Shch-854“ () deb atagan. Asardagi hodisalar 1950-yillarda sovet mehnat lagerida sodir boʻladi va oddiy mahbus Ivan Denisovichning u yerda oʻtkazgan bir kuni haqida hikoya qiladi.

Soljenitsin asarni 1959-yilda yozgan. Ilk bor 1962-yilda „Noviy mir“ jurnalida chop etilgan. Soljenitsin asarni hikoya oʻlaroq taʼriflagan, ammo jurnal muharrirlari uni qissa deb nashr qilishgan. Gʻarb mamlakatlarida „Ivan Denisovichning bir kuni“ roman oʻlaroq yuritiladi.

Qissaning nashr qilinishi Sovet adabiyoti tarixida katta ahamiyatga ega, chunki mamlakatda undan avval biror marta ham Iosif Stalin repressiyasi ochiq muhokama qilinmagan. „Noviy mir“ jurnali bosh muharriri Aleksandr Tvardovskiy jurnal oʻquvchilarini asarga tayyorlash uchun „Kirish soʻz oʻrnida“ deb ataluvchi qisqa muqaddima yozgan.

„Ivan Denisovichning bir kuni“ muallifga xalqaro shuhrat olib kelgan. Adabiyotshunoslar asar butun Sovet Ittifoqi tarixini oʻzgartirgan, deb hisoblaydi. Qissa dunyonig bir necha tiliga tarjima qilingan.

Syujeti 
Asardagi voqealar 1950-yillarda, sovet mehnat lagerida sodir boʻladi. Bosh qahramon Ivan Denisovich Shuxov () 40 yoshlardagi rus aksaridir. U jinoyatchi emas, balki Stalin repressiyasi qurbonidir. Ikkinchi jahon urushida Shuxovni fashistlar asir oladi, ammo u qochib ketishga muvaffaq boʻladi. Ammo sovet rasmiylari uni sotqinlikda ayblab, 10 yilga qamashadi.

Shuxov lagerdan chiqishiga koʻzi yetmaydi, chunki odatda rasmiylar mahbuslar qamalgan muddatni uzaytirib qoʻyishadi. Asarda Shuxovning qamoqdagi oddiy bir kuni haqida hikoya qilinadi. Boshqalar bilan sovuq barakda yashashi, qanda kiyinishi, uxlashi, ovqatlanishi va issiqlik elektr stantsiyasi qurilishida ishlashi haqida hikoya qilinadi. Asar yakunida Shuxovni ozodlikka chiqarishadi. Uning keyingi hayoti oʻquvchiga nomaʼlumligicha qoladi.

Qahramonlari 
 Ivan Denisovich Shuxov () – bosh qahramon, mahbus, 104-mahbuslar brigadasi aʼzosi
 Alyosha () – baptist
 Gopchik () – yosh mahbus
 Andrey Prokofyevich Tyurin () – 104-mahbuslar brigadasi yetakchisi
 Fetyukov () – obroʻ-eʼtiborsiz mahbus
 Sezar Markovich () – qamalgan rejissyor
 Buynovskiy () – sobiq kapitan
 Pavlo () – Tyurin yordamchisi
 Ivan Kildigs () – latviyalik mahbus
 Senka Klevshin () – kar mahbus

Havolalar 
 „Ivan Denisovichning bir kuni“ Lib.ru saytida 

Qissalar
Romanlar
The Scout

„The Scout“ („Razvedkachi“) — amerikalik iqtisodchi va professor Steven Plaut qalamiga mansub roman. 2002-yil Quddus shahrida „Gefen“ nashriyotida chop etilgan. Asar real voqealarga asoslangan boʻlib, unda muallifning saraton kasaliga chalinib shifoxonada ogʻir kasallikka chalingan Salim Saadi () ismli badaviy bilan boshidan kechirganlari haqida hikoya qilinadi. „The Scout“ kitobida hodisalar qisqa-qisqa hikoyalar yordamida hikoya qilinadi.

Syujeti 
Steven Plaut () va badaviy izquvar Salim Saadi () ogʻir kasallikka chalinadi va bir boʻlmada davolanadi. Har ikki qahramon oʻz hayotida sodir boʻlgan hodisalarni hikoya qilib beradi. Xususan, Saadi badaviylarning boy tarixi va urf-odatlari haqida soʻzlab beradi.

Asarda Islom va Yahudiylik dinlari hamda Isroilda yashovchi yahudiylar bilan badaviylar oʻrtasidagi munosabat koʻrib chiqiladi. Bundan tashqari, unda xalq ijodi misollari ham keltirilgan.

Qahramonlari 
 Steven Plaut () – bosh qahramon, amerikalik-isroillik iqtisod professori
 Salim Saadi () – badaviy razvedkachi

Havolalar 
 „The Scout“ „Gefen“ nashriyoti rasmiy saytida 

Romanlar
Zapiski o Sherloke Xolmse

„Zapiski o Sherloke Xolmse“ (; ) () — shotland yozuvchisi Arthur Conan Doyle yaratgan izquvar Sherlock Holmes haqidagi hikoyalar toʻplami. Toʻplam 1984-yil Frunze shahrida „Mektep“ nashriyotida chop etilgan. Rus tilidagi mazkur toʻplamga 19 ta hikoya hamda „Baskervillar iti“ qissasi kiritilgan. Toʻplam 1983-yil Moskva shahrida „Pravda“ nashriyotida chop etilgan nashrga asoslangan. Asar kirish soʻzini Korney Chukovskiy yozgan.

Ruscha toʻplamga kiritilgan hikoyalar ingliz tilidan tarjima qilingan. Unga kiritilgan 6 hikoyani M. va N. Chukovskiylar, 3 hikoyani D. Livshits, 3 hikoyani N. Yemelyannikova, 2 hikoyani N. Voytinskaya, 1 hikoyani M. Bessarab, 1 hikoyani N. Gvozdareva, 1 hikoyani V. Shtengel, 1 hikoyani T. Ruzskaya, 1 hikoyani L. Borovoy tarjima qilgan. „Baskervillar iti“ qissasini esa N. Voljina oʻgirgan.

Toʻplamdagi 8 hikoya „Sherlock Holmes sarguzashtlari“ () (1892), 7 hikoya „Sherlock Holmesning qaytishi“ () (1905), 3 hikoya „Sherlock Holmesning memuarlari“ () (1894), 1 hikoya „Uning soʻngi taʼzimi“ () (1917) toʻplamlaridan olingan.

Mazkur toʻplamni tayyorlashda quyidagi shaxslar ishtirok etgan: V. Medinskaya – muharrir, J. Karippayev – rassom, I. Vasilyev – rasmlar muharriri, S. Nurmiyeva – texnik muharrir, L. Mixalkova va N. Bobkova – musahhihlar. Kitob adadi – 300 000 nusxa.

Qahramonlari 
 Sherlock Holmes () – izquvar, bosh qahramon
 Doktor Watson () – Holmesning doʻsti
 Missis Watson () – doktor Uotsonning rafiqasi
 Missis Hudson () – Holmes turgan uyning bekasi

Hikoyalar

Manbalar

Havolalar 
 „Sherlock Holmes haqida hikoyalar“ va unga oʻxshash toʻplamlar 

Detektiv hikoyalar
Hikoya kitoblar
Artel (shirkat)

Artel — Oʻzbekistondagi maishiy texnika va elektronika ishlab chiqaruvchi kompaniya.

Nomi 
Artel soʻzi inglizcha Art (sanʼat) va electronics (elektronika) soʻzlarining bosh harflari birikmasidan hosil boʻlib, „elektronikadagi sanʼat“ maʼnosini anglatadi.

Tashkil topishi 
2011-yilda Oʻzeltexsanoat davlat muassasasi hamda Italiyaning „Gloria“, Janubiy Koreyaning „Samsung“, Xitoyning „Midea“, Turkiyaning „Odul“ shirkatlari bilan tuzilgan shartnomaga muvofiq tashkil topgan.

Korxonalari 
„Eko Maxmud“ va „Martensit Investment“ korxonasi oshxona plitalari, „Quality Electronics“ Samsung konditsionerlarini, „Sky Wind System“ LCD displeylarni, „White Machine Techonology“ changyutgichlar, „Thermo Water Electric“ suv isitgichlar ishlab chiqarmoqda. 2015-yilda Zomin tumanida LCD monitorlar ishlab chiqaruvchi korxona qurildi.

Manbalar

Havolalar 
 Rasmiy sayt 

Oʻzbekiston shirkatlari
Umr — daryo

„Umr — daryo“ — oʻzbek shoirasi Gulchehra Joʻrayeva qalamiga mansub sheʼriy toʻplam. 1974-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. Toʻplamga Joʻrayeva 1970-yillarda yozgan sheʼrlar hamda Vladimir Leninning rafiqasi Nadejda Krupskayaga bagʻishlangan „Nadyusha“ dostoni kiritilgan.

Manbalar 

Sheʼriy kitoblar
Quyosh uygʻotganlar

„Quyosh uygʻotganlar“ — oʻzbek shoirlari qalamiga mansub sheʼrlar toʻplami. 1962-yil Toshkent shahrida OʻzSSR Davlat badiiy adabiyot nashriyotida chop etilgan. Toʻplam asosan sharq davlatlari hamda Afrika haqida yozilgan sheʼrlarni oʻz ichiga olgan va Osiyo va Afrika yozuvchilarining Qohirada boʻlib oʻtgan konferensiyasiga bagʻishlangan. Yigirma ikki shoir sheʼrlari kiritilgan toʻplamga Zohidjon Obidov muharrirlik qilgan.

Sheʼrlar 

Gʻafur Gʻulom
 „Buyuk olamga salom“
 „Ona qizim jamilaga“

Oybek
 „Karachida“
 „Muhojirlar lageri“

Shayxzoda
 „Shoir qalbi dunyoni tinglar“
 „Lubnon, lubnon!“

Hamid Gʻulom
 „Toshkent ruhi“
 „Jazoir fojiasi“

Asqad Muxtor
 „Quyosh parchasi“
 „Chegaradan oʻtganda“
 „Budda“
 „Afrika“

Mamarasul Boboyev
 „Mehmon qadahi“
 „Uygʻongan Sharq“
 „Eron gilami“

Mirmuhsin
 „Chandralika“
 „Qora koʻzoynak“

Ramz Bobojon
 „Uygʻur qiziga“
 „Shoir Madoras uyida“

Sulton Akbariy
 „Lumumbaning qoni“
 „Katta Sharqning sadosi“

Sobir Abdulla
 „Mustamlaka ellarda“

Shuhrat
 „Jamila“

Turob Toʻla
 „Afrika silkindi“
 „Mingorol qoʻshigʻi“

Shukrullo
 „Mehmon“
 „Bebaho doʻstlik“

Zohidjon Obidov
 „Erk olgan el qoʻling ber“
 „Shanxay“
 „Keling, doʻstlar“

Nazarmat
 „Hindi rusi bxay-bxay“
 „Mehriniso Pekinda“

Jumaniyoz Jabborov
 „Buyuk qoʻzgʻalish“

Husniddin Sharipov
 „Qitʼaning qalbi“

Xayriddin Saloh
 „Xiyol“

Yusuf Shomansur
 „Quvon shoir!“

Erkin Vohidov
 „Salom, Moskva, salom Toshkent!“
 „Xayrli kech“
 „Poʻlat“

Toʻlqin
 „Hind kuyin tinglab“

Anvar Eshonov
 „Negr soʻzlar Lenin tilida“

Sheʼriy kitoblar
Buloq boʻyida

„Buloq boʻyida“ — oʻzbek jurnalisti va shoiri Xoldorjon Qurbonboyev qalamiga mansub sheʼriy toʻplam. 1970-yil Toshkent shahrida „Yosh gvardiya“ nashriyotida chop etilgan. „Buloq boʻyida“ Qurbonboyevning ilk sheʼriy toʻplami boʻlib, unga shoirning 31 sheʼri kiritilgan.

Sheʼriy kitoblar
Munavvara ertaklari yoki Noʻxatpolvonning sarguzashtlari

„Munavvara ertaklari yoki Noʻxatpolvonning sarguzashtlari“ — oʻzbek yozuvchisi Mirza Karim (Mirzakarim Pirmatov) qalamiga mansub ertaklar toʻplami. Mazkur toʻplam yozuvchining qizi Munavvarxon nomiga qoʻyilgan.

Manbalar 

Ertaklar toʻplamlari
Gʻaroyib uchrashuv

„Gʻaroyib uchrashuv“ — oʻzbek yozuvchisi Yoqutxon Akramova qalamiga mansub qissa.

Manbalar
Abdulla Aripov

Shoir Abdulla Oripov bilan adashtirib yuborilmasin.

Abdulla Nigʻmatovich Aripov 1961-yil 24-may Toshkentda (Oʻzbekiston) tugʻilgan. Davlat arbobi, Respublika Bosh vaziri. Ismoilmirzo Inoyatovning qarindoshi

Tarjimai holi 
1961-yil 24-mayda Toshkent shahrida tugʻilgan. Maʼlumoti boʻyicha mutaxassisligi — muhandis. 1983-yilda Toshkent aloqa-elektrotexnika institutini (hozirgi Toshkent axborot texnologiyalari universitetini) tamomlagan.

Karyera 
1983-yildan 1992-yilgacha Toshkent telefon-telegraf stansiyasida 1-toifali muhandis lavozimida faoliyat olib borgan. 1992—1993-yillarda Oʻzbekiston Respublikasi  Aloqa vazirligida bosh mutaxassis sifatida ishlagan. 1993—1995-yillarda „Oʻzimpeksaloqa“ tashqi savdo firmasi direktorining oʻrinbosari, 1995-yilda qisqa muddat Oʻzbekiston Respublikasi Aloqa vazirligining qurilish va taʼminot boʻlimi rahbari, 1995-1996-yillarda „TashAfinalAL“ korxonasi bosh direktori lavozimlarida ishlagan.

Abdulla Aripov 1996-1997-yillarda Oʻzbekiston Respublikasi Aloqa vazirligi xususiylashtirish va raqobatni kuchaytirish boʻlimi boshligʻi, 1997-yilda Oʻzbekiston pochta va telekommunikatsiya agentligi bozor islohotlari va qimmatli qogʻozlar boʻlimi rahbari, 1997-2000-yillarda Pochta va telekommunikatsiyalarni rivojlantirish davlat fondi raisi, 2000-2001-yillarda Oʻzbekiston pochta va telekommunikatsiya agentligi direktori oʻrinbosari, 2001-2002-yillarda Oʻzbekiston pochta va telekommunikatsiya agentligi direktori vazifalarida ishlagan.
A. Aripov 2002-yildan boshlab hukumat tarkibiga kiradi. 2002-2005-yillarda Oʻzbekiston Respublikasi Bosh vaziri oʻribosari — Oʻzbekiston aloqa va axborotlashtirish agentligi bosh direktori., 2005-2012-yillarda Oʻzbekiston Respublikasi Bosh vaziri oʻribosari, aloqa, telekommunikatsiyalar, ijtimoiy soha, fan, taʼlim, sogʻliqni saqlash, madaniyat masalalari majmuasi rahbari lavozimlarida faoliyat olib borgan.

2012-yil avgust oyida „MTS“ aloqa operatori bilan bogʻliq mojarolar ortidan ishdan boʻshatilgan. 2012-yildan 2016-yilgacha Toshkent Axborot Texnologiyalari Universiteti marketing va menejment kafedrasi mudiri lavozimida ishlagan.

2016-yil 13-sentabrda Oʻzbekiston Respublikasi Bosh vaziri oʻrinbosari lavozimiga qaytgan va yoshlar siyosati, madaniyat, axborot tizimlari va telekommunikatsiyalar masalalari majmuasi rahbari etib tayinlangan. 2016-yil 13-dekabrda Oʻzbekiston liberal-demokratik partiyasi tomonidan Bosh vazirlik lavozimiga nomzodi koʻrsatilgan. 14-dekabrda ushbu lavozimga tasdiqlandi. 2020-yil yanvar oyida Bosh vazir lavozimiga qayta tasdiqlandi.

Oilasi 
Oilali, besh nafar qizi bor. Qudasi — Alisher Xoʻjayev, Oʻzbekiston milliy teleradiokompaniyasi raisi.

Ilmiy darajasi 
2004-yilda Toshkent axborot texnologiyalari universiteti qoshidagi ixtisoslashgan kengashda „Axborot-kommunikatsiya sohasida boshqaruv tizimini takomillashtirish muammolari“ mavzusida 08.00.05- „Menejment“ ixtisosligi boʻyicha nomzodlik dissertatsiyasini himoya qildi. Iqtisod fanlari nomzodi, dotsent

Manbalar 

Oʻzbekiston yetakchilari
Yashayotgan insonlar
Oʻzbekiston muhandislari
Shoʻx yomgʻir

„Shoʻx yomgʻir“ — oʻzbek shoiri Aziz Abdurazzoq qalamiga mansub sheʼriy toʻplam. 1975-yil Toshkent shahrida Gʻafur Gʻulom nomidagi Adabiyot va sanʼat nashriyotida chop etilgan. Toʻplamga taniqli shoir Rauf Parfi muharrirlik qilgan.

Manbalar 

Sheʼriy kitoblar
Saʼdiy Sheroziy sheʼriyatidan

„Saʼdiy Sheroziy sheʼriyatidan“ — fors shoiri Saʼdiy Sheroziy qalamiga mansub sheʼrlar toʻplami. 1976-yil Toshkent shahrida Oʻzbekiston KP MKning nashriyotida chop etilgan. Sheʼrlarni fors tilidan oʻzbek tiliga Shoislom Shomuhamedov tarjima qilgan.

Toʻplamga Sheroziyning „Boʻston“ va „Guliston“ asarlaridan hamda devonlaridan olingan parchalar kiritilgan. „Guliston“ asarini Shomuhamedov toʻliq oʻzbek tiliga oʻgirgan.

Manbalar 

Sheʼriy kitoblar
Mittulkaniston-u Aljabrga sayohat

„Mittulkaniston-u Aljabrga sayohat“ () — rus matametigi va yozuvchisi Vladimir Lyovshin hamda yozuvchi Emiliya Aleksandrova qalamiga mansub arifmetika va algebra haqidagi ertaklar toʻplami. Ilk bor 1967-yil Moskva shahrida „Detskaya literatura“ nashriyotida chop etilgan. 1991-qayta nashr qilingan.

Asarni oʻzbek tiliga Erkin tarjima qilgan. Oʻzbekcha nashr 1973-yil Toshkent shahrida „Yosh gvardiya“ nashriyotida chop etilgan.

Asar Lyovshining „Mittulkanistonda uch kun“ kitobini hamda Lyovshin va Aleksandrova hamkorlikda yozgan „Aljabrlik Qora Niqob“ kitobini oʻzida jamlagan. Kitob oʻrta va katta yoshdagi maktab bolalari uchun moʻljallangan. Asarda ertaklar yordamida oʻquvchiga arifmetika va algebrada oʻrganiladigan mavzular haqida maʼlumot berilgan.

Oʻzbekcha tarjimasi 
Asarni oʻzbek tiliga 1967-yil „Detskaya literatura“ nashriyoti chop etgan ruscha nashridan Erkin Jabborov tarjima qilgan. Oʻzbekcha nashr 1973-yil Toshkent shahrida „Yosh gvardiya“ nashriyotida chop etilgan. Asarni nashrga tayyorlashda quyidagi shaxslar ishtirok etgan: S. Saydaliyeva – muharrir, N. Antokolskaya – rassom, K. Nazarov – rasmlar muharriri, L. Shishikina – texnik muharrir, M. Rustamov – musahhih. Kitob adadi – 30 000 nusxa.

Manbalar

Havolalar 
 „Mittulkaniston-u Aljabrga sayohat“ Fantastika laboratoriyasida 

Arifmetika boʻyicha kitoblar
Algebra boʻyicha kitoblar
Ertaklar toʻplamlari
Slova i lyudi

„Slova i lyudi“ () („Soʻzlar va odamlar“) – rus yozuvchisi va lingvisti Dmitriy Kobyakov qalamiga mansub rus tili leksikologiyasi boʻyicha kitob. Ilk bor 1976-yil Barnaul shahrida "Altay" nashriyotida chop etilgan. 1977-yil qayta nashr qilingan.

„Slova i lyudi“ kitobi „Bessmertniy dar“ (1965) hamda „Priklyucheniya slov“ (1966) asarlari bilan bir qatorda Kobyakov keng taniliga hissa qoʻshgan. Kobyakov ishlarini tahlil qilgan olimlar koʻplab soʻzlarning etimologiyasi boʻyicha yangi nazariyalarni oʻrtaga tashlagani, ularni koʻp sonli misollar bilan asoslab bergani olqishlagan, ammo ayrim soʻzlar tarixi boʻyicha notoʻgʻri xulosaga kelgani tanqid qilgan.

Manbalar 

Tilshunoslik boʻyicha kitoblar
Furoʻgʻ Farruhzod

Furo'g' Farruxzod (1935—1967) — mashhur eronlik shoira, aktrisa va prodyuser.

Hayoti
Furo'g' 1935 - yil Tehronda dunyoga kelgan. 13 - 14 yoshligidan she'rlar yoza boshlagan. 16 yoshida institutni bitirib, Parvez Shopurga turmushga chiqqan. Keyinchalik ayollar san'at kollejining tikuvchilik va rassomlik bo'limini tugatgan. Ilk kitobi 1952 - yilda "Asir" nomi bilan nashr ettirdi. Shu yili "Gunoh qildim, to'liq lazzat gunohi" nomli she'ri jurnalda bosilib, katta shov - shuv va oilaviy mojarolarga sabab bo'ldi. Furo'g' uyini tashlab ketib, ijarada yashay boshladi.
1955 - yil eri bilan ajrashadi va unga hukumat farzandi bilan uchrashishni ta'qiqlaydi. 1959 - yil shoira Italiyaga safarga chiqdi. Safardan qaytgach she'rlarini Nimo Yushij va Ahmad Shomlu uslubida yoza boshladi. Kinolarda prodyuserlik qildi. 1958 - yil "Bir olov" nomli ilk qisqa metrajli filmini montaj qildi. Qator filmlarda rol ijro etib, buyuk iste'dod egasi ekanligini namoyon etdi. Ko'plab mukofotlarga sazovor bo'ldi. 1967 - yil 13 - fevral kuni Furo'g' avtohalokat oqibatida dunyodan ko'z yumdi. Shoiraning "Qayg‘u guli" nomli saylanmasi ilk bora o‘zbek tilida 2019-yil "Akademnashr" nashriyoti tomonidan nashrdan chiqqan.

Asarlari
 Asir (1952)
 Devor (1957)
 Isyon (1959)
 Qayta tug'ilish (1964)
 Sovuq fasl boshlanishiga iymon keltiraylik (vafotidan keyin).

Manbalar 
 Furo'g' Farruxzod. She'rlar. Odil Ikrom tarjimalari
Prakticheskaya grammatika angliyskogo yazika

„Prakticheskaya grammatika angliyskogo yazika“ () („Ingliz tilining amaliy grammatikasi“)  — Kseniya Kachalova hamda Yeruxim Izrailevich qalamiga mansub ingliz tili grammatikasi boʻyicha kitob. Ilk bor 1952-yil Moskva shahrida „Vneshtorgizdat“ nashriyotida chop etilgan.  

„Prakticheskaya grammatika angliyskogo yazika“ ingliz tili grammatikasi boʻyicha sovet davrida eng keng qoʻllangan kitobdir. Asar bir necha oʻn marta qayta nashr qilingan. Ayrim nashrlar ikki jilddan iborat.

Asar SSRI Tashqi savdo vazirligi tizimiga kiruvchi oliygohlar talabalari uchun moʻljallangan. Shuning uchun unda savdo-sotiq hamda iqtisod mavzularida koʻplab misollar keltirilgan. Asarda ingliz tili morfologiyasi, sintaksisi, punktuatsiyasi hamda AQSH hamda Britaniya dialektlari oʻrtasidagi farqlar boʻyicha maʼlumot berilgan. Kitobda yana mustaqil oʻrganuvchilar uchun mashqlar hamda ularning javoblari keltirilgan.

Manbalar

Havolalar 
 „Prakticheskaya grammatika angliyskogo yazika“ (8-nashr)  

Ingliz tili grammatikasi boʻyicha kitoblar
Forbes jurnalining eng boy futbol klublari roʻyxati

Forbes jurnalining dunyoning eng boy jamoalari roʻyxati – Forbes jurnali tomonidan tuzilgan, dunyoning AQSh dollari bilan hisoblaganda eng boy futbol klublari reytingi.

2023-yilgi reyting

Eng daromadli klublar

2023-yil

2022-yil

Manbalar 

Futbol assotsiatsiyasi reytingi
Forbes roʻyxati
Reytinglar
Futbol klublari roʻyxati
Changing Times, Changing Tenses

„Changing Times, Changing Tenses“ („Oʻzgarayotgan zamon, zamonlarni oʻzgartirish“), toʻliq nomi „Changing Times, Changing Tenses: A Review of the English Tense System“ („Oʻzgarayotgan zamon, zamonlarni oʻzgartirish: Ingliz tilining zamonlar tizimi obzori“) — Patricia Wilcox Peterson qalamiga mansub ingliz tili grammatikasi boʻyicha kitob. Ilk bor 1980-yil Vashington shahrida AQSh Maʼlumot agentligining () Ingliz tili dasturlari boʻlimi () tomonidan chop etilgan. 1988-, 1989-, 1991-, 1992-, 1994-, 1995-, 1996- hamda 2000-yillarda qayta nashr qilingan.

Asarda ingliz tili zamonlari koʻrib chiqilgan. „Changing Times, Changing Tenses“ ingliz tilini boshlangʻich hamda oʻrta darajada oʻzlashtirgan shaxslar uchun moʻljallangan. Asarda qoʻllangan suratlarning aksari „The Denver Post“ gazetasidan olingan.

Havolalar 
 „Changing Times, Changing Tenses“ 

Ingliz tili grammatikasi boʻyicha kitoblar
Patricia Wilcox Peterson kitoblari
English Grammar in Use

„English Grammar in Use“ („Ingliz tilining amaliy grammatikasi“), toʻliq nomi „English Grammar in Use: A Self-study Reference and Practice Book for Intermediate Learners of English“ („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“) — Raymond Murphy qalamiga mansub ingliz tili grammatikasi boʻyicha kitob. Ilk bor 1985-yil Kembrij shahrida Kembrij universiteti nashriyotida chop etilgan.

„English Grammar in Use“ bir necha marta qayta nashr qilingan. Kitob ingliz tilini oʻrganishda eng keng qoʻllaniladigan asarlar qatoriga kiradi. Muallif mazkur kitob muvaffaqiyati ortidan ingliz tilini boshlangʻich darajada oʻzlashtirganlar uchun „Essential Grammar in Use“ kitobini ham yozgan.

Nashrlari

Birinchi nashr 
„English Grammar in Use“ kitobining ilk nashri 1985-yil chop etilgan. Birinchi nashrning oʻzi bir necha marta chop etilgan. 1986-yil kichik oʻzgartirishlar kiritilgan nusxasi chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Ikkinchi nashr 
„English Grammar in Use“ kitobining ikkinchi nashri 1994-yil chop etilgan. Ikkinchi nashrning oʻzi bir necha marta chop etilgan. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Uchinchi nashr 
„English Grammar in Use“ kitobining uchinchi nashri 2004-yil chop etilgan. Mazkur nashrning mashqlar javoblari bor, mashqlar javoblari yoʻq, CD-ROM diskli, qattiq jildli va CD-ROMli hamda CD-ROMli va CD-ROMsiz Klett versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Students“dir („Ingliz tilining amaliy grammatikasi: Tilni oʻrta darajada oʻzlashtirgan oʻquvchilar uchun mustaqil oʻrganish uchun spravochnik va mashq kitobi“).

Toʻrtinchi nashr 
„English Grammar in Use“ kitobining toʻrtinchi nashri 2012-yil chop etilgan. Mazkur nashrning mashqlar javoblari bor, mashqlar javoblari yoʻq, mashqlar javoblari hamda CD-ROMi bor, onlayn qoʻllanish kodlari toʻplamidan iborat hamda onlayn qoʻllanish kodlari toʻplami va mashqlar javoblari bor versiyalari mavjud. Mazkur nashrning toʻliq nomi „English Grammar in Use: A Self-study Reference and Practice Book for Intermediate Learners of English“dir („Ingliz tilining amaliy grammatikasi: Ingliz tilini oʻrta darajada oʻzlashtirgan oʻrganuvchilar uchun mustaqil oʻrganish uchun spravochnik va mashq kitobi“).

Yana qarang 
 „Essential Grammar in Use“
 „Advanced Grammar in Use“

Havolalar 

 „English Grammar in Use“ (2-, 3-, 4- nashrlar)  

Ingliz tili grammatikasi boʻyicha kitoblar
Raymond Murphy kitoblari
Muidjon Tohiriy

Tohiriy Muidjon Vahhobovich — Oʻzbekiston Respublikasi Davlat Bojxona qoʻmitasi raisi (2016-2018). General-mayor. Jaloliddin Manguberdi ordeni sohibi.

Biografiyasi 
2001—2006-yillarda Oʻzbekiston Respublikasi Milliy xavfsizlik xizmatining Surxondaryo viloyati boshqarmasi boshligʻi.

2006—2009-yillarda Oʻzbekiston Respublikasi Milliy xavfsizlik xizmati raisining oʻrinbosari.

2009—2010-yillarda Oʻzbekiston Prezidenti huzuridagi Milliy xavfsizlik kengashi kotibining oʻrinbosari.

2010—2011-yillarda Oʻzbekiston Respublikasi Prezidentining Davlat maslahatchisi.

2011—2016-yillarda Oʻzbekiston Respublikasi Milliy xavfsizlik xizmati raisining oʻrinbosari.

2013—2016-yillarda Oʻzbekiston Prezidentining xavfsizlik xizmati boshligʻi.

2016-yil 20-dekabrdan 2018-yil 12-fevralgacha — O‘zbekiston Respublikasi Davlat bojxona qo‘mitasi raisi.

2018-yilning dekabr oyida hibsga olingan. 2019-yil 16-may kuni jinoyat ishlari boʻyicha Toshkent viloyati sudi hukmi bilan uch yarim yilga ozodlikdan mahrum qilish jazosi tayinlandi.

Manbalar 

Oʻzbekiston generallari
Oʻzbekiston yetakchilari
Advanced Grammar in Use

„Advanced Grammar in Use“ (), toʻliq nomi „Advanced Grammar in Use: A Self-study Reference and Practice Book for Advanced Learners of English“ () — Martin Hewings ingliz tili grammatikasi boʻyicha yozgan kitob. Ilk bor 1999-yil Kembrij shahrida Kembrij universiteti nashriyotida chop etilgan. Asarga qoʻshimcha ravishda alohida mashqlar toʻplami ham tayyorlangan.

„Advanced Grammar in Use“ oʻquvchilar va tanqidchilar tomonidan yuqori baholandi. Xususan, muallif murakkab qoidalarni qisqa va loʻnda tilda hamda ilmiy atamalardan oz qoʻllangan holda tushuntirib bergani olqishlandi. Qoʻllanma bir necha marta qayta nashr qilingan va ingliz tilini oʻrganishda eng keng qoʻllaniladigan asarlar qatoriga kiradi. Uchinchi nashrga kiritilgan qoidalar va soʻz birikmalarini tuzishda muallif millionlab soʻzni oʻz ichiga oluvchi Kembrij til korpusiga tayangan.

Nashrlari

Birinchi nashr 
„Advanced Grammar in Use“ kitobining ilk nashri 1999-yil chop etilgan. Mazkur nashrning mashqlar javoblari bor hamda mashqlar javoblari yoʻq versiyalari mavjud. Birinchi nashr 120 bobdan iborat.

Ikkinchi nashr 
„Advanced Grammar in Use“ kitobining ikkinchi nashri 2005-yil eʼlon qilingan. Mazkur nashrning mashqlar javoblari bor, mashqlar javoblari yoʻq, CD-ROM diskli, bir foydalanuvchi uchun moʻljallangan CD-ROMdan iborat, koʻp foydalanuvchi uchun moʻljallangan CD-ROMdan iborat versiyalari mavjud. Ikkinchi nashr 100 bobdan iborat.

Uchinchi nashr 
„Advanced Grammar in Use“ kitobining uchinchi nashri 2013-yil chop etilgan. Mazkur nashrning mashqlar javoblari bor, mashqlar javoblari yoʻq hamda mashqlar javoblari bor va elektron kitob va audioyozuvlar tirkalgan versiyalari mavjud. Uchinchi nashr ham ikkinchi nashr singari 100 bobdan iborat.

Toʻrtinchi nashr 
„Advanced Grammar in Use“ kitobining toʻrtinchi nashri 2023-yil eʼlon qilingan. Ushbu nashr ham bosma va elektron kitob shaklida chop etilgan. Shuningdek, nashr uchun qoʻshimcha onlayn mashqlar hozirlangan. Toʻrtinchi nashr ilmiy inlgiz tili boʻyicha yangi besh boʻlimni oʻz ichiga oladi.

Yana qarang 
 „Essential Grammar in Use“
 „English Grammar in Use“

Manbalar

Havolalar 

 „Advanced Grammar in Use“ Cambdridge universiteti nashriyoti saytida 

Ingliz tili grammatikasi boʻyicha kitoblar
Adham Ikromov

Ikromov Adham Ilhomovich — Oʻzbekistonlik shifokor va siyosatchi. 2024-yil 10-yanvardan Oʻzbekiston Respublikasi sport vaziri.

2022-yil fevraldan dekabrgacha Oʻzbekiston Respublikasi Sport vaziri boʻlgan.

2017-2022-yillarda Oʻzbekiston savdo-sanoat palatasi raisi.

2009-yildan 2012-yilgacha va 2016-2017-yillarda — Oʻzbekiston Respublikasi Sogʻliqni saqlash vaziri.

2012-2016-yillarda Oʻzbekiston Respublikasi Bosh vazirining oʻribosari — aloqa, telekommunikatsiyalar, ijtimoiy soha, fan, taʼlim, sogʻliqni saqlash, madaniyat masalalari majmuasi rahbari lavozimlarida faoliyat olib borgan.

2016-2017-yillarda Oʻzbekiston qilichbozlik federatsiyasi raisi boʻlgan.

Biografiyasi 
Adham Ikromov 1968-yil 20-dekabrda Toshkent shahrida tugʻilgan.

Taʼlim 
1986—1990-yillarda Leningrad harbiy tibbiyot akademiyasi talabasi.

1990—1992-yillarda Toshkent tibbiyot instituti magistraturasi talabasi.

Mehnat faoliyati 
1992—1994-yillarda V. Vohidov nomli tez tibbiy yordam markazi klinik ordinatori.

1994—1998-yillarda V. Vohidov nomli tez tibbiy yordam markazi jarrohi.

1998—2004-yillarda V. Vohidov nomli tez tibbiy yordam markazi kompyuter tomografiyasi boʻlimi boshligʻi.

2004—2007-yillarda V. Vohidov nomli tez tibbiy yordam markazi direktorining oʻrinbosari.

2007—2009-yillarda Oʻzbekiston Respublikasi Sogʻliqni saqlash vazirining birinchi oʻrinbosari.

2009—2012-yillarda Oʻzbekiston Respublikasi Sogʻliqni saqlash vaziri.

2012—2016-yillarda Oʻzbekiston Bosh vaziri oʻrinbosari — Madaniyat, taʼlim, sogʻliqni saqlash, ijtimoiy muhofaza masalalari majmuasi rahbari.

2016—2017-yillarda Bosh vazir oʻrinbosari — Sogʻliqni saqlash vaziri, shu bilan birga Oʻzbekiston qilichbozlik federatsiyasi prezidenti boʻlgan.

2017-yil qisqa muddat O‘zbekiston Prezidentining tashkiliy-kadrlar masalalari bo‘yicha davlat maslahatchisi birinchi o‘rinbosari va Prezident huzuridagi davlat boshqaruvi Akademiyasi rektori boʻlgan.

2017—2022-yillarda Oʻzbekiston savdo-sanoat palatasi raisi vazifalarida faoliyat olib borgan.

2022-yilda — Oʻzbekiston Respublikasi Sport vaziri.

2022-yil 30-dekabrda Sport vazirligi negizida Oʻzbekiston Respublikasi Yoshlar siyosati va sport vazirligi tashkil etildi, Ikromov Yoshlar siyosati va sport vaziri vazifasida ishladi.

2024-yil 10-yanvarda Yoshlar siyosati va sport vazirligi qaytadan Sport vazirligiga aylantirildi. Ikromov vazir lavozimini oʻzida saqlab qoldi.

Mukofotlari 
2014-yilda Mehnat shuhrati ordeni berilgan.

2019-yilda Fidokorona xizmatlari uchun ordeni berilgan.

2024-yilda Oʻzbekistonda xizmat koʻrsatgan sogʻliqni saqlash xodimi faxriy unvoni berilgan.

Manbalar 

Oʻzbekiston yetakchilari
Oʻzbekiston sport vazirlari